**21**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) ter 260. člena Zakona o urejanju prostora - ZUreP-3 (Uradni list RS, št. 199/21, 18/23 – ZDU-10, 78/23-ZUNPEOVE, 95/23-ZIUOPZP, 23/24, 109/24 in 25/25-odl.US) je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel

S K L E P

1.

Nepremičnini s parcelno številko 8157 in parcelno številko 8160, obe k.o. 2335 Dornberk pridobita status grajenega javnega dobra v lasti Mestne občine Nova Gorica.

2.

Uprava Mestne občine Nova Gorica izda odločbo o pridobitvi statusa grajenega javnega dobra za nepremičnini navedeni v 1. točki tega sklepa.

3.

Ta sklep velja takoj in se objavi na spletni strani Mestne občine Nova Gorica.

Številka: 4783-11/2025

Nova Gorica, dne

Samo Turel

ŽUPAN

Številka: 4783-11/2025-2

Nova Gorica, dne 11. avgusta 2025

O B R A Z L O Ž I T E V

Zakon o urejanju prostora (Uradni list RS, št. 199/21, 18/23 – ZDU-10, 78/23-ZUNPEOVE, 95/23-ZIUOPZP, 23/24, 109/24 in 25/25-odl.US, v nadaljevanju: ZUreP-3) v 260. členu določa, da se nepremičnini podeli status grajenega javnega dobra z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Ko postane odločba o podelitvi statusa grajenega javnega dobra pravnomočna, jo občinska uprava pošlje zemljiški knjigi.

Mestna občina Nova Gorica, Urad direktorja občinske uprave, Služba za premoženjske zadeve je po uradni dolžnosti uvedla postopek za pridobitev statusa grajenega javnega dobra v lasti Mestne občine Nova Gorica na nepremičninah s parcelno številko 8157 in parcelno številko 8160, obe k.o. 2335 Dornberk.

Predmetni nepremičnini sta v zemljiški knjigi vpisani kot družbena lastnina - splošna raba in uprava Občinski ljudski odbor Nova Gorica. V naravi parceli predstavljata del nekategorizirane občinske ceste, ki se preko nepremičnine parcelna številka 7683 k.o. 2335 Dornberk navezujeta na kategorizirano javno pot z oznako JP 784251 Vodnikova ulica-Kolodvorska ulica.

Krajevna skupnost Dornberk v določenem roku, ki ji ga je pristojni občinski organ postavil v dopisu št. 4783-11/2025-1 z dne 25. 4. 2025 ni odgovorila, kar pomeni, da podaja pozitivno mnenje za pridobitev statusa grajenega javnega dobra na predmetnih nepremičninah, skladno s 7. členom Odloka o krajevnih skupnostih Mestne občine Nova Gorica (Uradni list RS, št. 52/12).

**V skladu s Statutom Mestne občine Nova Gorica je za sprejetje sklepa o vzpostavitvi statusa grajenega javnega dobra pristojen Mestni svet Mestne občine Nova Gorica, zato predlagamo, da predloženi sklep obravnava in sprejme.**

Samo Turel

Pripravila: ŽUPAN

Matjaž Rosič

Višji svetovalec za premoženjske zadeve

Tjaša Harej Pavlica

Vodja službe za premoženjske zadeve

PRILOGA:

* PISO izris